Ann-Christine

Ann-Christine Nyström-Silén (o.s. Nyström; 26. heinäkuuta 1944 Helsinki – 5. lokakuuta 2022 Danderyd) oli suomalainen iskelmä- ja poplaulaja, joka vaikutti 1960-luvulla taiteilijanimellä Ann-Christine. == Ura == Nyströmien perhetuttava ilmoitti Ann-Christinen levy-yhtiö Scandian laulukilpailuun, joka pidettiin Helsingin Kulttuuritalolla vuonna 1961. Ann-Christine voitti kisan esittämällään saksankielisellä laululla ”Bei mir bist du schön”. Ann- Christinen ensilevytys oli vuonna 1962 ilmestynyt venäläiseen kansansävelmään pohjautunut single "Lalaika / Kun twistataan". "Lalaika" muodostuikin suosituksi kappaleeksi ja uusia levytyksiä syntyi nopeasti lisää. Ann- Christinen toinen single oli "Ciribim-Ciribom / Mennään tanssimaan". Kolmossingle puolestaan sisälsi saksankieliset versiot "Lalaikasta" sekä Marionin Euroviisu-hitistä ”Tipi-tii”. Uudet singlet eivät kuitenkaan yltäneet esikoissinglen suosioon. 1960-luvun puolivälissä Ann-Christine teki yhteislevytyksiä Johnnyn (”Eksynyt kokonaan oon”) ja The Renegadesin (”Comin' Home Baby”) kanssa. Lisäksi hän vieraili muun muassa Tauno Suojasen yhtyeen, Jussi Itkosen The Strangersin ja Dannyn Islandersien solistina. Vuonna 1966 hän edusti Suomea Eurovision laulukilpailussa 1966 Luxemburgissa kappaleella ”Playboy” ja sijoittui kymmenenneksi. Keskinkertainen menestys ei estänyt kappaleen nousemista hitiksi Suomessa. Kesällä 1966 Ann Christine kiersi Ruotsia Gunnar Wiklundin, Cornelis Vreeswijkin ja Sting Brassin kanssa. Kokoonpano esiintyi ympäri Ruotsin ravintoloissa ja kansanpuistoissa. Samana vuonna hän sai vielä listoille suomennoksen Miriam Makeban hitistä ”Pata Pata”, mutta suurin suosio alkoi olla ohi. Ann-Christine jatkoi levyttämistä vuoteen 1969 ja esiintymisiä vuoteen 1973 saakka. Sen jälkeen hän siirtyi työskentelemään pankkiin ja muutti Ruotsiin vuonna 1976. Vuonna 1996 Ann- Christinen tuotannosta julkaistiin cd-kokoelma 20 suosikkia – Lalaika. == Diskografia == === Kokoelma-albumit === * 20 suosikkia: Lalaika === EP:t === * Lalaika (1962, SEP 163) * Ann Christine (1962, SEP 175) === Singlet === * "Lalaika / Kun twistataan" (A-puolella myös Four Cats) (1962, KS 429) * "Ciribim-ciribom / Mennään tanssimaan" (mukana myös Four Cats) (1962, KS 451) * "Lalaika / Tipitii" (Länsi-Saksa, mukana myös Four Cats) (196?, 10234 AT) * "Jos cowboyn tyttö olla saisin / Tämän päivän tyttö" (1963, KS 497) * "Lätkäheila / Näen silmissäsi taivaan" (1964, KS 511) * "Meidän yhteinen / Jos käden annat vain" (nimellä Johnny & The Hounds) (1964, KS 519) * "Olen yksinäinen / Odota en" (1964, KS 537) * "Flipped Over You / My Boyfriend" (A-puolella Johnny & The Sounds, B-puolella Ann Christine & The Sounds) (1964, KS 540) * "Comin' Home Baby / Right Now" (nimellä Ann Christine & The Renegades) (1965, KS 571) * "See See Rider / Never Gonna Work" (nimellä Ann Christine & The Islanders) (1965, SC 3028) * "Never Gonna Work / See See Rider" (Länsi-Saksa) (1965, 18722 AT) * "See See Rider / Never Gonna Work" (1965, Dino 10 501) * "Eksynyt kokonaan oon / Tule mun talooni" (mukana myös Johnny) (1965, KS 600) * "Meren rantaan / Työtä tahdo tehdä en" (1965, KS 602) * "Playboy / Young People" (1966, SC 3029) * "Playboy / Young People" (Ruotsi) (1966, 271 252 TF) * "Playboy / Young People" (Tanska) (1966, T 8245) * "Careless Love / What a Feeling" (1966, SC 3030) * "Pieni sana / Playboy" (A-puolella Danny) (1966, KS 628) * "Heikko kohta / Huolimaton rakkaus" (1966, KS 638) * "Pata Pata / Soita minulle" (1967, FAS 924) * "Anteeks' vaan / Arvaathan ken" (1968, FAS 999) * "Castle Of Dreams / See Saw" (1969, T 6529) * "Vie vaan / Liian monta päivää" (mukana myös Ulla ja Tiina) (1969, T 6538) * "Meren rantaan" (nimellä Katja Lukin & Ann Christine) (2013) == Lähteet == == Aiheesta muualla == * * Ann Christinen diskografia * Ylen Elävässä arkistossa Luokka:Suomenruotsalaiset laulajat Luokka:Suomen euroviisuedustajat Luokka:Ruotsinsuomalaiset henkilöt Luokka:Vuonna 1944 syntyneet Luokka:Vuonna 2022 kuolleet Luokka:Vuoden 1966 euroviisuedustajat